Normativa oficial do galego - Numerais


16. Numerais

Cardinais 
 cero
 un/unha
 dous/dúas
 tres
 catro
 cinco
 seis
 sete
 oito
 nove
 dez
 once
 doce
 trece
 catorce
 quince
 dezaseis
 dezasete
 dezaoito
 dezanove
 vinte
 vinte e un / vinte e unha
 vinte e dous / vinte e dúas etc.
 trinta
 trinta e un, trinta e unha etc. 
 corenta 
 cincuenta 
 sesenta 
 setenta 
 oitenta 
 noventa 
 cen
 cento un, cento unha etc. 
 douscentos / duascentas
 trescentos / trescentas
 catrocentos / catrocentas
 cincocentos / cincocentas, quiñentos/-as 
 seiscentos / seiscentas
 setecentos / setecentas
 oitocentos / oitocentas
 novecentos / novecentas
 mil

Cando os numerais vinte, trinta, corenta..., noventa, van seguidos da conxunción e, contraen na pronunciación a súa vogal final coa conxunción e.

Cento, millón, billón, trillón, aínda que expresan número, funcionan como substantivos, igual que ducia, decena, centena.

Os numerais un, unha, cando son adxectivos, contraen con de, en e con, da mesma maneira ca os artigos indeterminados (vide 14.2.2.). Pola contra, cando son pronominais, normalmente contraen coas preposicións en e de, pero non coa preposición con, da mesma maneira ca o indefinido un(s), unha(s): equivocouse nunha ou en dúas respostas; con unha xa me abonda.

Ordinais 
primeiro
segundo
terceiro
cuarto
quinto
sexto
sétimo
oitavo
noveno
décimo
undécimo / décimo primeiro
duodécimo / décimo segundo
décimo terceiro
décimo cuarto
décimo quinto
décimo sexto
décimo sétimo
décimo oitavo
décimo noveno
vixésimo
vixésimo primeiro
vixésimo segundo etc. 
trixésimo 
cuadraxésimo 
quincuaxésimo 
sesaxésimo 
septuaxésimo 
octoxésimo 
nonaxésimo 
centésimo 
milésimo 
millonésimo 
Todas estas formas admiten morfemas de xénero e número, que nas formas compostas só se unen ao último elemento (décimo primeira).

Multiplicativos 

dobre; duplo, dupla
triplo, tripla
cuádruplo, cuádrupla
quíntuplo, quíntupla
séxtuplo, séxtupla
séptuplo, séptupla
óctuplo, óctupla
nónuplo, nónupla
décuplo, décupla
céntuplo, céntupla
Os restantes fórmanse mediante o cardinal correspondente seguido da palabra veces".

 Partitivos 

medio, -a
terzo, -a
cuarto, -a
quinto, -a
sexto, -a
sétimo, -a
oitavo, -a
noveno, -a
décimo, -a
onceavo, -a
doceavo, -a
centésimo, -a
milésimo, -a
millonésimo, -a

Nótese que a partir de 1/11 (e exceptuados 1/100, 1/1000,1/1.000.000) o partitivo faise engadindo ao cardinal o sufixo -avo: (1/16) un dezaseisavo, (2/29) dous vinte e noveavos, (7/345) sete trescentos corenta e cincoavos''.

Numerais